Ιωάννης Χατσόπουλος

Ο Ιωάννης Χατσόπουλος (1804 - 1860) ήταν κτηματίας και πολιτικός.

Γεννήθηκε στο Καρπενήσι και ήταν γιος του Αθανάσιου Χατσόπουλου, προύχοντα και κτηματία. Παρακολούθησε μαθήματα από τον Αθανάσιο Ψαλλίδα και φοίτησε στο Ιόνιο Πανεπιστήμιο στην Κέρκυρα. Υπήρξε γραμματέας του Φροντιστηρίου Μεσολογγίου και πάρεδρος της Γερουσίας της Ελλάδας (1829). Επίσης είχε διατελέσει επαρχιακός σύμβουλος καθώς και βουλευτής Ευρυτανίας τις περιόδους 1847 - 1850 και 1859 - 1860.Γεώργιος Φαρμακίδης, Δημήτριος Χατσόπουλος, Αθήναι 1965, σελ.6

Ήταν παντρεμένος με την Αγγελική Γουβέλη και είχε αποκτήσει τέσσερα παιδιά: τον Δημήτρη, βουλευτή και δικηγόρο, τον Γεώργιο, βουλευτή και δικηγόρο, τον Κωνσταντίνο και την Κασσάνδρα, σύζυγο του Δημητρίου Κιτσίκη. Εγγονός του ήταν ο Νίκος Κιτσίκης, πρύτανης και βουλευτής, ενώ δισέγγονός του είναι ο ακαδημαϊκός Δημήτρης Κιτσίκης.

Πηγές

Κατηγορία:Βουλευτές Ευρυτανίας
Κατηγορία:Οικογένεια Κιτσίκη